Diari Oficial de la Generalitat Valenciana


Sumari del DOGV 5401, del 04-12-2006 (2006/13623)

Aprovació del projecte d'urbanització del PRI 6 del PGOU de Benicarló.
----------------------------------------------------------------------

### Dades del document

Número de DOGV
:   5401

Data del DOGV
:   04-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13464


Organisme emissor
:   Ajuntament de Benicarló

Tipus de document
:   Anunci

Aprovació del projecte d'urbanització del PRI 6 del PGOU de Benicarló. [2006/F13185]  
L'alcalde president, en data 31 d'octubre del 2006 ha dictat el decret següent:  
«Examinat l'expedient tramitat amb vista a l'aprovació del projecte d'urbanització de PRI 6 del PGOU de Benicarló, presentat per Meritur 2002, SL, en la seua qualitat d'agent urbanitzador segons acord plenari de data 12 de maig del 2005.  
Vist que, de conformitat amb el que disposa la Llei 16/2005, de 30 de desembre, de la Generalitat Valenciana, Urbanística Valenciana, en els seus articles 37, 60.3, 90.2, 155 i 177, l'esmentat projecte es va sotmetre a informació pública per mitjà d'anuncis en el DOGV núm. 5253, de 8.05.06, i en el periòdic Mediterráneo de 8 d'abril del 2005.  
Vist que durant el termini hàbil a este efecte no s'han presentat al·legacions.  
Vistos els informes favorables emesos pels Servicis Tècnics municipals en data 16 i 27 d'octubre del 2006 i les condicions que s'assenyalen en el de data 16, així com l'informe jurídic emés per la TAG d'Urbanisme en data 31 d'octubre del 2006.  
Esta Alcaldia Presidència, en virtut de les atribucions que li conferix l'article 21.1.j) de la Llei 7/1985, de 2 d'abril, Reguladora de les Bases del Règim Local, resol:  
Primer. Aprovar el projecte d'urbanització de PRI 6 del PGOU de Benicarló, presentat per Meritur 2002, SL, en la seua qualitat d'agent urbanitzador del programa d'actuació integrada segons acord plenari de data 12 de maig del 2005, amb subjecció a les condicions següents:  
Generals  
. Per a la recepció provisional de l'obra per part de l'ajuntament serà necessari l'entrega dels plànols d'obra definitius amb les acotacions pertinents dels servicis instal·lats i obra executada.  
. Seran també necessàries les actes d'acceptació de les canalitzacions de Sorea, Telefónica i Ono abans de la recepció de la urbanització.  
.Pel que fa al pla de qualitat instaurat en les obres d'urbanització s'hauran de presentar els resultats dels assajos realitzats i la indicació de si s'han acceptat els lots o no marcant els límits d'acceptació.   
. S'indica que hi ha una discordança entre el pressupost de l'estudi de seguretat i salut inclòs en el mateix estudi (7.640,57 €), i el que s'indica en el pressupost general del refós del projecte d'urbanització (3.639,65 €), encara que en pertànyer la totalitat de les parcel·les a un únic propietari no s'estima que este siga un punt que impedisca informar positivament el refós del projecte d'urbanització que ens ocupa.   
. De la mateixa manera s'advertix que el pressupost general és el d'execució material, no incloent-se per tant ni els gastos generals, ni el benefici industrial ni l'IVA.  
Pavimentació  
. Tal com indica el projecte d'urbanització, l'eixida de les aigües pluvials dels edificis que recauen al passeig Febrer Soriano es realitzarà per mitjà de canonada de xicotet diàmetre evacuant les aigües per davall del rastell, el qual haurà de reposar-se per mitjà d'una peça de fosa evitant d'esta manera la posterior ruptura d'este.  
Drenatge i sanejament  
. Totes les baixants d'aigües pluvials dels edificis s'executaran per davall de la cota de pavimentació, connectant-se les que donen al carrer Sant Francesc a la volta d'aigües pluvials directament i no traient-les per davall del rastell de la vorera.  
. S'evitarà l'execució de trams de col·lectors pel sostre del pàrquing, permetent-se només les connexions d'aigües residuals dels edificis que no tinguen una altra situació possible.  
Aigua potable  
. El tipus d'hidrant que s'indica en la memòria no és l'adequat, encara que sí el que s'indica en el pressupost i en els plans, és a dir el d'una eixida de 70 i dos de 45.  
Telecomunicacions  
. Segons es desprén del refós del projecte d'urbanització s'ha dissenyat una única canalització per a les dos operadores de telecomunicacions que operen en la població, entenent-se que estes compartiran la dita canalització. Ja que esta forma d'executar la canalització de telecomunicacions és nova en la població, ja que les diferents operadores mai han accedit a compartir canalització encara que sí la inclusió dels diferents tubs en un únic prisma, s'haurà de presentar escrit en el qual les dos empreses accepten esta disposició de la seua xarxa, assegurant-nos d'esta manera que la canalització siga acceptada per les companyies al final de les obres.  
Mobiliari urbà  
. El tipus de paperera serà model Argo de FDB o semblant ja que és l'utilitzat en l'actualitat pels servicis d'obres de l'Ajuntament de Benicarló i per tant és el model que ens oferix un millor manteniment.  
. El mobiliari urbà utilitzat que continga fusta haurà de posseir el certificat FSC (Forest Stewardship Council).  
Enllumenat públic  
Arquetes:  
. Tots els punts d'enllumenat públic hauran de tindre la seua arqueta normalitzada, junt a este, per a permetre el pas del o dels circuits elèctrics i connexió des d'esta al punt de llum.  
Les arquetes seran normalitzades i estaran formades per marc, tapa i calaix de polièster tipus TASTE40/4 enllumenat d'Aemsa o semblant. Les dimensions d'estes seran 450i308z475 mm. La superfície de tapa serà antilliscant. El color serà gris fosc JUY9888.  
. Tenim tres zones d'enllumenat, per la qual cosa com a mínim tindrem tres circuits, un per a la zona de jocs, un altre per a la zona de vianants i un altre per a la zona de porxes.  
. La lluminària d'enllumenat públic proposada en la zona de jocs, de Ros Alguer, SL, model Badilla, sèrie LRA75602-G, tindrà un equip elèctric per a una làmpara de 250 W d'halogenurs metàl·lics. L'acabat de la part superior de la columna proposada de 9,5 m serà el gris forja.  
. La lluminària d'enllumenat públic proposada en la zona de vianants, de Ros Alguer, SL, model Èpsilon, sèrie LRA800600-G, tindrà un equip elèctric per a una làmpara de 150 W d'halogenurs metàl·lics. L'altura de la columna proposada de 3,5 m no és correcte, l'altura mínima serà de 4 m, el model serà llavors CRA21340TA. L'acabat de la part superior de la columna serà el gris forja.  
. La lluminària d'enllumenat públic proposada en la zona porxe, de Ros Alguer, SL, model Badilla, sèrie LRA75600-G, tindrà un equip elèctric per a una làmpara de 150 W d'halogenurs metàl·lics. Abans de la instal·lació d'este punt de llum s'aclarirà el tipus d'instal·lació a realitzar si anirà amb braç o encastat així de com s'efectuarà la instal·lació del circuit.  
. Presentar còpia del projecte d'enllumenat públic paral·lel per a la legalització del A.P.  
Circuits i tubs:  
. Cada circuit tindrà una protecció per a contactes indirectes que anirà a càrrec d'un diferencial tetrapolar de 300 mA de sensibilitat superimmunitzat. La protecció contra sobrecàrregues i curtcircuits anirà a càrrec d'un interruptor magnetotèrmic tetrapolar d'intensitat d'acord amb la càrrega que en depén, per circuit. S'instal·larà igualment un contactor tripolar classe AC-3 de TEE de Schneider Electric, o semblant, per a l'obertura i tancament automatitzada, per circuit. Igualment i per circuit s'instal·laran tres interruptors unipolars, un per cada fase, per a labors de seguretat en el manteniment.  
. La instal·lació es realitzarà amb connexió subterrània en tot el seu traçat amb conductors unipolars de coure amb aïllament 0,6/1 kV davall tub (secció mínima 6 mm²) en sistema de distribució trifàsic amb neutre. S'instal·larà un circuit per tub d'acord amb la ITC-BT-09 del vigent REBT. El o els circuits de l'enllumenat seran distribuïts des d'un quadre de mesura, comandament i protecció normalitzat d'acord amb el REBT en el qual s'instal·larà igualment un rellotge astronòmic crepuscular marca Orbis Data Astre.  
En el cas de tindre únicament un circuit elèctric, per cada rasa discorreran com a mínim dos tubs, i quedarà un d'estos de reserva. És a dir:  
núm. de circuits = n  
núm. de tubs per rasa = n+1  
Segon. Ordenar la publicació d'esta resolució en el Butlletí Oficial de la Província i en el Diari Oficial de la Generalitat Valenciana segons disposa l'article 152 de la Llei 16/2005, de 30 de desembre, de la Generalitat Valenciana, Urbanística Valenciana.  
Tercer. Contra la present resolució, que posa fi a la via administrativa, es pot interposar recurs potestatiu de reposició davant de l'Alcaldia Presidència en el termini d'un mes (articles 52 de la Llei/1985, de Bases del Règim Local, i 107 i següents de la Llei 30/1992, de Règim Jurídic de les Administracions Públiques i del Procediment Administratiu Comú) o recurs contenciós administratiu davant del Jutjat Contenciós Administratiu de Castelló en el termini de dos mesos (articles 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). Els esmentats terminis es computaran des de l'endemà de la publicació d'esta resolució en el BOP.»  
Benicarló, 2 de novembre de 2006.. El tinent d'alcalde delegat de l'Àrea d'Urbanisme: Utiliano Martínez Sánchez.